laulo Iwama Ngesi, (English Consitution.) Fundani amapepa ama Ngesi anje ngoxi *Cape Argus,* nozi *Cape Mercury,* abanako uku funda isi Ngesi. Maba funde i *Sigidimi* abanga funda isi Xosa, nobona xa nifunde i koranti ezi ukuba noye nilu qonda u laulo lwama Ngesi, nangapezu koko, no funda uku xoxa nama Ngesi. Nide nibe nize nzile ezi zinto, anisayikuze nonwabe pantsi ko laulo lwama Ngesi, ani sayikuze niyitembe i Nkosazana efanelwe ukutenj wa nguye wonke opantsi kwayo kuba yona inga zange itande ukuba—apatwe kubi opantsi kwe piko layo.

Ndingavuya bete aba fana bakowetu babe kisa ubuso babo kule ngxoxo. Ndiyazi, bati abanye masi cime amehlo etu kwezi zinto sibambe u Tixo kupela, woti yena azifeze nezi zinto ezi bekisele elu laulweni nge xesha lake—wosenza side sifane nama Ngesi exesheni. Manditi akuko mntu otembele e Nkosini nje ngam, akuko mntu onga bonke bangasindiswa nje ngam, kodwa noko, mandiba kumbuze aba kolwa koku, ukuba u Tixo unceda abazi ncedayo. Namnye ongati ya ku xinga inqwelo yake kuti endaweni yokuteta nenkabi aguqe atandaze. Ongenza njalo anga hlekwa nayi miti. Nditi ke masi sebenze sizise ezi ntlanga zakowetu ekuqondeni impato yama Ngesi, wosi nceda u Tixo, alikaulezise ixesha.

Ndigumhlobo nesi caka senu,

J. Tengo Jabavu.

Somerset East

June, 1880.

ISICELO SOKU LUNGISELWA UMTETO WE PASS.

Fingoland, May 15th, 1880.

Mhleli,—

Nceda ngalendawo. I teacher zihlangene endlwini yesikula ezi yinikwe ngu Capt. Feltman, Staff officer, Fingo Reserve Militia. Inani elafikelelayo laba kuma 40, ngapandle kwezinga fikelelanga. Kwa kufuneka ukuba kwenziwe isicelo, kwi mantyi yetu enkulu u Captain Blyth, ngenkatazo esinayo ye pass, enje ngale, yokuba tina singa bantu abaxesha lilula, ekuti xa limbi libe zintsuku ezili 10, mhlaumbi ezima 20, sisiyake nje nga koma Bofolo, nozi Ngqushwa. Akukatalekile nokuba ufike ninina koma Qumrha, nezinye indawo, maulinde ukuba mayide ivulwe i ofisi. Kude kufike o 9 o’clock ngezinye imini. Akunakuba ixa uliswele, nokuba unobuciko ngecala lesikolo. Bako abaman' ukubizwa, ngamagama abasandu kuhlelwa kwa yinto enjalo. Bati pofu belungel elise nexesha ukusuka apo babevela kona, ba- fika selivaliwe i ofisi e Qumrha basebe nyanzeleka ukuba balinde Umvulo. Kanti yile mini kuvulwa ngayo izikolo. Siya nika ke ku Capt. Feltman ukuba ayi bekise lonto ku Capt. Blyth, kuba simazi u Capt. Feltman ukuba uyindoda enokuqonda, epapele izinto zobulungisa, nezohlanga. Ungaqonda uke weza nga ponotshono kwe Nciba apa. Eyibekisile lento ku Capt. Blyth, ubuye neliti, ute u Captain Blyth, naye lendawo uyibonile, uya kuyi bekisa kwa Rulumente esitembayo ukuba kobako indlela esiya kuti sihambe lula ngayo, kuba asitsho ukuti lomteto maufe kodwa sifuna ukuba asibonele eya kuti ingasi bandezeli kangaka.

Lentlanganiso iya kuba se Zazulwana, nge 24th ka Septembei 1880.

J. Kuzane.

UKU PELISWA KO TYWALA EMA XAMBENI.

PORT ELIZABETH

May 25, 1880.

Mr. Mhleli.,—

Ndinga unganditela gxwa lemidana imbalwa kwelopepa Lendaba Lamanene a kowetu.

Besi nentlanganiso apa e Bayi ngo May 25. Ngokuhlwa kolwesibini etyalikeni yaserabe, lontlanganiso iyeyabantu bonke base Location abantsundu. Kwakwenziwe ngapambili isicelo Kwi (Town Council) ngamadoda omzi lo. Samkelwa ke ngovuyo yi (Council) isicelo eso Kutiwe ukuvunywa kwaso Babonisa ngokutumela i (T. C. K.) ukuba ize kuhlangana nomzi uwonke ngezonto ziceliweyo ngumzi.

Ifikile londodana ihamba nom Fundisi u Rev H. Kayser, igama layo ngu Mr. W. Pinn kusuke u Mr. Kayser wabika ukuba nankoke u Mr. Pinn i (Town Clerk) oze kuni lungiselela izicelo zenu, watsho ke wazi kankanya ezondawo bezizintloko usukile u Mr. Pinn wabulela ukubona iqela elingaka ngangokuba ide izale indlu, wati kuya bona kala ukuba bayilangazelele lento, watsho wati, ke ndinovuyo ukuti izinto ezintatu enizicelelayo ezantsapo zamkelwe ngovuyo, ngamapakati. Wati indawo ezi celiweyo zezi—zintatu 1. ukuba kulungiswe iziza zisikwe njengoko zazenjiwenjalo mhlamnene. Nokuba kunikwe ilungelo lo kwenza idyariti kosukuba enako. 2. Ukuba kupeliswe zonke izinto ezipazamisayo apa pakati komzi ezinjengoselo nozintlombe, &c. Yonke into epazamisayo umzi lo. 3. Ukuba kuze kunyulwe ama

Doda amane ukuzikangela ezonto abe nga ntsundu ahlale apa E—Location.

Ute ke umnumzana lowo wa bekiselela kuzo zontatu ezindawo nga mazwi anika itemba lobulungisa kuwo wonke umntu onengqondo Ute angavuya kakulu, xa abona zisanda izindlu ezintle pakati kom­zi apa, kuba naye uneratshi ngati, etemba ukuba uyakumana ezakuwukangela futi umzi lo, ati angavuya ukuba baze bati abasukuba benendawo zokuteta bangoyiki, uyakulinga ukuzi lungisa indawo abazangazo ukuba unako. Wati umntu angabala nencwadi ayitumele kuye. Walekile wati nabo ezantsapo bekohliwe ukuba kunga tiwanina ukuze kupeliswe ezinto, wati ke lencwadi yenu ifike xasisafuna, yati ke yakufika leyenu kwagqitywa ngeliti make kulingwe eli lenu icebo ukuba kunyulwe izibonda ezo zine. Ndilapa njeke ndize kuva lomadoda ayakuti nangoku watemba, nokuba abengatembekayo nalungile- yo nanembeko, kubo bonke abantu. Wati angavuya nize ninyule abantu abasivayo kakuhle isingesi.—utsho wahlala pantsi—Kwasuka u Rev Jno. Lwana wati esuka wa ebona inqata eli lize nalendoda, wabeta salibona nati ukuba okwenene kuko indawo elinqata leyo yokuba namhla singayi koyikela kugxotwa kuba besimane sisoyika noku cita imali zetu ngokwaka indlu ezinobomu nezintle kuba sisiti siyakugxotwa wati namhla ke asikoyika nto wabulela nangendawo ezonwabisileyo azivelisileyo umnumzana lowo. Emva koko kunyulwe amadoda.—

Nanga amagama awo.,—

Ngu Mr. Swelanto Pugh, „ „ August Ngcoza,

„ „ Fredy Wilson,

,, „ Isaac Molepo,

Yati i (T.C) indoda kulamadoda iyakunikwa ngenyanga £1. waza wati Bangati abafuna ukubuza bobuza ndolinga ukuba pendula babeko ababuzi leyo, baza o Mr. Kayser no Mr. Lwana babapendula. Kubonakele ngobobusuku kulusizi kanye elibuzileyo, lati umqombbti uyapeliswana ? (laughter) kwatiwa impendulo ibe ngu ewe, lite siyakuselapina (laughter) kwatiwa emeveni kwampundu, nase macibini &c. yavakala inkabi isiti namhla siya lahlwa. Bavakale abasesi kolweni betakazela besiti namhla impondo zika Dwebili, ziya pulwa.

Kwalusizi kwaba sebenzela lonkosi Engusatana. Kuba namhla imanqindi.

Kuluvuyo kum ukwazisa kubo bonke abasebenza apa ukuba namhla umzi lo, umi ngolohlobo. Nobesacinga ukuza kusila utywala apa maze angabisazi xamla siyakumbamba. Woti ukuze asinde abe uyekukwenza emeveni. Kona apa emaxambeni hai siya kuhle simbone kunye nokwake konke.

Mandize kupela ngalamazwi zihlobo, nditi besifanele ukuti tina makolwa namhlanje sibulele lento siye nzelwe ngu Tixo. Yokuba kuye- kwe ukwenziwa utywala apa emaxambeni kuba obubutywala sebude bayingozi embi kakulu nakuti lento yenye yezinto ebesifanele ukuba sibone ukuba lamadoda amhlope nati siyatanda ukuba sibe ngabantu kanti asikuko apa kodwa apo babu lwayo utywala obu. Makolwa ase Bayi Qinisani, ngati Inkosi iyakuva uku lila kwenu. Manditshone ngeliti nize nime njengama Doda ohlanga nina madoda mane nilinge ukuluqubela pambili uhlanga linyatelo lenu lokuqala elo bambani zime.

Yours &c.

S. N. M.

UMBULELO.

Komgha, June 8, 1880.

NKOSI MHLELI, WE SIGIDIMI SAMAXOSA,—

Siyababulela onyana ba Masikotshi, o *Nyengane* (Vanderkemp) o *Veldyamu* (Williams), o Buluneli (Brownlee), o Lose (Ross), o *Tshemese* (Chalmers), o *Bene* (Bennie) o *Dalimini* (McDiarmid) o *Wili* (Weir) o *Lanki* (Laing), o *Niven* (Niven), o *Kameni* (Cumming), o *Kondile* (Calderwood), o *Kayser,* o *Baliti* (Birt), amadodana awashiya elama Sikotshi, ayivala iminyango ya koma wabo eza apa, ashumayela ku Maxosa akolwa ; kwafuneka i Seminar i,.wafika usombawo u *Gaveni,* wasi vutulula, yenyuka imfundo ku Maxosa kuqala, aza alandela ama Mfengu.

Siyambulela u *Rend. W. Govan,* tina lusapo lwe Sawuti Afilika, kwakunzima mhla yaqalwa le Seminari, kumbiwa izipunzi namatye. Olapo ngoku, uyavuna emsebenzini wabanye ababila belila, besopa, belindile iziqamo. Bemka inxenye kwa oko benga zibonanga; inxe- nye ike yaka yati,—“ Yo ! wanga u Tixo, lentsimi angayi tamsanqelisa ngati iya kunika.” Babiza emva besiti telelani aye pi na lamadoda siya kuwabulela nini na, pina? Ukuba kuko oya kusinda kuti ba- ntsundu woza awabulele emzini waba sindisiweyo abo banyamezeli.

Kwavela ihlumelo endlwini ka *Lose,* onyana bobabini lwa luvuyo *pantsi kwa mahlati*; kwa Hleke, elinye lavela kweka Tshemese, lwa luvuyo e *Mgcangatelweni,* elinye lavela kwa Kayser lwa luvuyo kwe sika *Notonto.* Owa kwa *Ntinde* uncedwe kwa pesheya. Iya hamba inqwelo